open-index/open-wikipedia-markdown huggingface dataset:
ტროფიმე და თალია

**ტროფიმე და თალია** — მართლმადიდებელი ეკლესიის წმინდანები, ხსენების დღე არის ძველი სტილით 16 მარტი, ახალი სტილით — 29 მარტი. 

წმინდა მოწამენი ტროფიმე და თალია პრესვიტერები, ძმები იყვნენ. ისინი ლაოდიკიაში მსახურობდნენ. დიოკლეტიანეს (284-305) და მაქსიმიანე გალერიუსის (283–305) დროს, ქრისტიანთა დევნისას, ძმები შეიპყრეს და მიჰგვარეს გამგებელ ასკლიპიოდოტს. მან წმინდანთა ქვებით ჩაქოლვა ბრძანა, მაგრამ ნასროლი ქვები მსროლელებს უბრუნდებოდა. განმეორებითი დაკითხვის შემდეგ, ძმებს ჯვარცმა მიუსაჯეს. სასიკვდილოდ მიმავალნი უფალს განადიდებდნენ და მადლობდნენ, რამეთუ სათნო იჩინა და წმიდანებს ჯვარზე გაკრულნიც ქადაგებდნენ. დედა ამხნევებდა ჯვარცმულებს. ერთმა იუდეველმა ქალმა თაყვანი სცა წმინდანებს და წამოიძახა: „ნეტარ არიან დედანი, მშობელნი ამგვარი შვილებისა“. წმიდანთა გარდაცვალების შემდეგ საპყრობილის დარაჯმა იხილა სამი ანგელოზის თანხლებით ზეცას აღმავალი ძმების სულები. ხალხი მთელი ღამე არ მოშორებია წმინდა მოწამეთა გვამებს. დილით სასჯელის ადგილზე მივიდა ასკილიპიოდოტის ცოლი ნელსაცხებლებით და ძვირფასი სახვევებით. მან ხალხს მოუთხრო, თუ როგორ იხილა ძილში წმინდანები და ასკლიპიოდოტის დასასჯელად გამოგზავნილი ანგელოზები.

მოწამეთა დედამ და ორმა ქრისტიანმა — ზოსიმემ და არტემმა, წმინდა ძმები დაასაფლავეს მათ მშობლიურ ქალაქ სტრატონიკეში. ასკლიპიოდოტი მალე დაავადმყოფდა და საშინელი ტკივილებით გარდაიცვალა. 

## ლიტერატურა
„წმიდანთა ცხოვრება“, ტომი I, თბილისი, 2001 წ.
## რესურსები ინტერნეტში
*მოწამენი ტროფიმე და თალია
კატეგორია:გარდაცვლილი 300
კატეგორია:IV საუკუნის ქრისტიანი წმინდანები
ნიაგარა (მრავალმნიშვნელოვანი)

საკუთარ სახელი **ნიაგარა** შეიძლება აღნიშნავდეს:

*ნიაგარის რეგიონი  – რეგიონი  კანადაში.
*ნიაგარა – ჩანჩქერი აშშ-კანადის საზღვარზე
*ნიაგარა – მდინარე აშშ-სა და კანადაში.
წმინდა ლავრენტის კუნძული

thumb|right|250px|კ. წმინდა ლავრენტი
**წმინდა ლავრენტის კუნძული**  () – კუნძული ბერინგის სრუტის სამხრეთ ნაწილში. ჩუკოტკის ნახევარკუნძულიდან 80 კმ-ში. ადმინისტრაციულად წარმოადგენს ალასკის შტატის ნაწილს.

კუნძულის სიგრძე — 145 კმ, სიგანე —  13–დან 36 კმ-მდე, ფართობი — 4640,12 კმ². უმაღლესი მწვერვალი  — 672 მ - მთა ატუკი ().

მოსახლეობა — 1,3 ათ. ადამიანი (2000): ქალაქ გამბელში  () 649 ადამიანი, ქალაქ სავუნგაში  () — 643 ადამიანი. ძირითადი მოსახლეობაა  — ესკიმოსები (იუტები, ალეუტები).

კუნძული ესკიმოსებით დასახლდა 200 წლის წინ. პირველი ევროპელი, რომელმაც იგი მოინახულა იყო ვიტუს ბერინგი, 1728 წელს.

## რესურსები ინტერნეტში
*Gambell and St. Lawrence Island Photos from Gambell and St. Lawrence Island, August 2001
* Video on St. Lawrence

კატეგორია:აშშ-ის კუნძულები
კატეგორია:კუნძულები ანბანის მიხედვით
ნატრიუმის ჰიდროქსიდი

thumb|right|200px|ნატრიუმის ჰიდროქსიდი
200px|thumb|ნატრიუმის ჰიდროქსიდის სტრუქტურა

## მიღება 
ნატრიუმის ჰიდროქსიდს NaOH იღებენ მეტალური ნატრიუმის მისი ოქსიდის წყალთან მოქმედებით:
:2Na+2H2O―>2NaOH+H2
:Na2O+H2O―>2NaOH 
ნატრიუმის კარბონატის კალციუმის ჰიდროქსიდთან მოქმედებით:
:Na2CO3+Ca(OH)2―>2NaOH+CaCO3↓
ნატრიუმის ქლორიდის წყალხსნარის ელექტროლიზით.
მრეწველობაში ძირითადად იღებენ ამ მეთოდით, NaCl-ის ნაჯერი წყალხსნარის ელექტროლიზით. 
ნატრიუმის წყალხსნარის ქლორიდში გვაქვს:
:NaClNa†+Cl‾, H2OH†+OH‾ 
ელექტროლიზის დროს ფოლადის ან პლატინის კათოდზე ხდება წყალბადის იონების განმუხტვა და მისი გამოყოფა, ხსნარში რჩება ჭარბი რაოდენობის ჰიდროქსიდის იონები. გრაფიტის ან ვერცხლისწყლის ანოდზე განიმუხტება ქლორის იონები და გამოიყოფა თავისუფალი სახით.
კათოდის არეში ჭარბი რაოდენობის ჰიდროქსიდის იონები უერთდება ჭარბი რაოდენობის ნატრიუმის იონებს და წარმოქმნის ნატრიუმის ჰიდროქსიდს.
კათოდზე: 2H†+2e―>2H―>H2 
ანოდზე: 2Cl‾-2e―>2Cl―>Cl2 
ხსნარში: Na†+OH‾―>NaOH, რომელიც ხსნარში დისოცირებულ მდგომარეობაშია.
ელექტროლიზის დროს საჭიროა დავიცვათ პირობები, რომ არ მოხდეს წარმოქმნილი ნატრიუმის ჰიდროქსიდის თავისუფალ ქლორთან (CI2) შეხება, წინააღმდეგ შემთხვევაში ადგილი ექნება რეაქციას: 
:2NaOH†CI2―>NaCI†NaOCI†H2O
რომ ეს არ მოხდეს, ელექტროლიზის დროს ანოდის არეს, აზბესტის ქსოვილისაგან დამზადებული დიაფრაგმით განაცალკევებენ კათოდის არისაგან.ელექტროლიზით მიღებული ნატრიუმის ჰიდროქსიდის ხსნარს ააორთქლებენ ვაკუუმში და ბოლოს, ემალის ან ფოლადის ჭურჭელში აცხელებენ 180&nbsp;°C-მდე წყლის სრულ დაკარგვამდე. ნალღობ NaOH ასხამენ გარკვეული ფორმის ყალიბში და შემდეგ ინახავენ ჰერმეტულად თავდაცულ ჭურჭელში.

## ფიზიკური თვისებები 
ნატრიუმის ჰიდროქსიდი თეთრი ფერის, ძლიერ ჰიდროსკოპიული ნივთიერებაა (d=2,13გ/სმ³, tლღ=318,5&nbsp;°C, tდუღ=1300&nbsp;°C). NaOH-ში ლითიუმის ჰიდროქსიდისაგან განსხვავებით გადაიდენება და ორთქლის მდგომარეობაში გადადის დაუშლელად, ის შლის ქსოვილებს, ტყავს,ქაღალდს და სხვა ორგანულ ნივთიერებებს, კარგად იხსნება წყალში, სპირტში და სხვა.გამხსნელებში.

## ქიმიური თვისებები 
* ნატრიუმის ჰიდროქსიდი წყალში გახსნისას გამოყოფს დიდი რაოდენობით სითბოს (10კკალ/მოლი), რაც შედეგია ნატრიუმის იონების ჰიდრატაციის.
* ნატრიუმის ჰიდროქსიდი ძლიერი ტუტეა და წყალში გახსნისას მთლიანად დისოცირებს.
* მჟავებთან და მჟავურ ოქსიდებთან ურთიერთქმედებისას წარმოქმნის მარილებს:
:NaOH+HCI―>NACI+ H2O
:2NaOH+CO2―>Na2CO3+ H2O
* მთელი რიგი მეტალებისა იხსნება ნატრიუმის ჰიდროქსიდში ჰიდროქსომარილების წარმოქმნით:
:2NaOH+ZN+2H2O=Na2[Zn(OH)4]+H2
ან
:Zn+2NaOH+Na2ZnO2+ H2 (ნატრიუმის ცინკატი)
:AI+NaOH+ H2O=NaAIO2+3/2H2 (ნატრიუმის ალუმინატი)
* ნახშირბადის ოქსიდი იხსნება ნატრიუმის ჰიდროქსიდში,ნატრიუმის ფორმიატის წარმოქმნით:
:NaOH+CO ―>NaCOOH

## გამოყენება 
ნატრიუმის ჰიდროქსიდი ფართოდ გამოიყენება ქაღალდის წარმოებაში,ბამბის მერსერიზაციისათვის, საპნის მისაღებად,ხელოვნური ბოჭკოების მისაღებად და 
სახალხო მეურნეობის მრავალ დარგში.ტექნიკაში მას კაუსტიკურ სოდას უწოდებენ.

კატეგორია:ნატრიუმი
კატეგორია:ჰიდროქსიდები
წმინდა კლეონიკე

thumb|right|200px|წმინდა კლეონიკე ამასიელი
**წმინდა კლეონიკე**  - მართლმადიდებელი ეკლესიის წმინდანი, ხსენების დღე არის ძველი სტილით 3 მარტი, ახალი სტილით - 16 მარტი.  იგი წმინდანად აღიარებულია თვის  ძმასთნ ევტროპისთან ერთად,  რომლებიც ამასიაში 308 წლის 3 მარტს  ჯვარს აცვეს. 

წმინდა მოწამე კლეონიკე დიდმოწამე თეოდორე ტირონის გარდაცვალების შემდეგ ციხეში გამოკეტეს თავის ძმასთან და მეგობარ ვასილისკოსთან ერთად, სადაც მრავალი პატიმარი მოაქციეს ქრისტეს სჯულზე. 

ამასიის ახალმა მმართველმა ასკლიპიოდოტმა თავისთან დაიბარა ქრისტეს ერთგული აღმსარებლები. მისი ბრძანებით მორწმუნენი სასტიკად სცემეს. წამების დროს წმინდა ევტროპი ხმამაღლა ლოცულობდა, ლოცვის პასუხად წმინდა მოწამეებს თვით უფალი გამოეცხადა ანგელოზებთან და დიდმოწამე თეოდორე ტირონთან ერთად და დახმარება აღუთქვა.

ეს გამოცხადება იხილეს წმინდა მოწამეებთან მყოფმა ჯარისკაცებმა და ასკლეპიოდოტს წამების შეწყვეტა სთხოვეს. მმართველი შეშინდა და ქრისტიანთა გაყვანა ბრძანა, შემდეგ ევტროპი მოიხმო და ურჩია, წარმართული ღმერთებისათვის სახალხოდ შეეწირა მსხვერპლი, გულში კი ქრისტიანად დარჩენილიყო, წმინდანმა უარი განაცხადა.

მეორე დღეს წმინდა მოწამენი წარმართულ ტაძართან მიიყვანეს და მოსთხოვეს, კერპთმსახურება აღესრულებინათ. ევტროპიმ ლოცვა აღავლინა მაცხოვრის მიმართ: „უფალო, იყავნ ჩვენთან, წარმართთა სიცოფე განაქარვე, რათა ქრისტიანებმა შესწირონ უსისხლო მსხვერპლი შენდა, ჭეშმარიტი ღვთის მიმართ“. ლოცვის დამთავრებისთანავე მიწა იძრა, ტაძრის კერპი დაიმსხვრა, ზეციდან კი გაისმა: „თქვენი ლოცვები შესმენილ იქნა. აქ აშენდება ტაძარი ქრისტიანთა სალოცავად“.

მიწისძვრის დამთავრების შემდეგ ასკლეპიოდიტმა ბრძანა, მიწაში სარები ჩაესოთ, მასზე მიებათ წმინდანები და ადუღებული ფისი გადაესხათ. წმინდანებმა ლოცვა დაიწყეს, ევტროპიმ კი მტანჯველებს გასძახა: „უფალმან მოაქციოს საქმენი თქვენნი თქვენდა“. ადუღებული ფისი მოწამეთა სხეულმა სასწაულებრივად აისხლიტა და ჯალათები დაწვა. ამის მნახველებს თავზარი დაეცათ, გამძვინვარებულმა მმართველმა კი ბრძანა, რკინის მარწუხებით დაეგლიჯათ წმიდანთა სხეულები და მარილიანი და ძმრიანი მდოგვი დაეყარათ წყლულებზე. წმინდანებმა ეს ტანჯვაც გასაოცარი სიმშვიდით აიტანეს.

## ლიტერატურა
* „წმიდანთა ცხოვრება“, ტომი I, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 308
DDT (ჯგუფი)

**DDT** (**ДДТ**) — რუსული როკ-ჯგუფი, რომელიც 1980 წელს უფაში დაარსდა. მისი ლიდერი, სიმღერების დიდი ნაწილის ავტორი და ერთადერთი უცვლელი წევრია იური შევჩუკი. ჯგუფის სახელწოდება მომდინარეობს ნივთიერებისგან, რომლითაც წამლავდნენ პარაზიტ მწერებს.

## დისკოგრაფია 
### ალბომები 
**ДДТ-1*, არ გამოცემულა (1981)
**Свинья на радуге* (ქართ: ღორი ცისარტყელაზე) (1982)
**Компромисс* (ქართ: კომპრომისი) (1983)
**Периферия* (ქართ: პერიფერია) (1984)
**Время* (ქართ: დრო) (1985)
**Я получил эту роль* (ქართ: ეს როლი მერგო) (1988)
**Оттепель* (ქართ: ზამთრის სითბო) (1990)
**Пластун* (ქართ: პლასტუნი) (1991)
**Актриса Весна* (ქართ: მსახიობი გაზაფხული) (1994)
**Это всё…* (ქართ: დასრულდა) (1994)
**Любовь* (ქართ: სიყვარული) (1997)
**Рождённый в СССР* (ქართ: სსრკ-ში დაბადებული) (1997)
**Мир номер ноль* (ქართ: მსოფლიო ნომერი ნოლი) (1999)
**Просвистела* (ქართ: სტვენით ჩაიფრინა) (1999)
**Метель августа* (ქართ: აგვისტოს ქარბუქი) (2000)
**Единочество. Часть 1: Мама это рок-н-ролл?* (ქართ: ერთობა. ნაწილი 1: დედა, ეს როკ-ენ-როლია?) (2002)
**Единочество. Часть 2: Живой* (ქართ: ერთობა. ნაწილი 2: ცოცხალი) (2003)
**Песни* (ქართ: სიმღერები) (2003)
**Пропавший без вести* (ქართ: უგზო-უკვლოდ დაკარგული) (2005)
**Прекрасная любовь* (ქართ: მშვენიერი სიყვარული) (2007)
**Иначе / PS* (ქართ: სხვანაირად / PS) (2011)
**Прозрачный* (ქართ: გამჭვირვალე) (2014)
* *Галя ходи* (ქართ: გალია, იარე) (2018)
* *Творчество в пустоте* (ქართ: შემოქმედება სიცარიელეში) (2021)
* *Творчество в пустоте 2* (ქართ: შემოქმედება სიცარიელეში 2) (2022_

### საკონცერტო ალბომები 
* *Чёрный пёс Петербург* (ქართ: შავი ქოფაკი პეტერბურგი) (1993)
**Два концерта. Акустика* (ქართ: ორი კონცერტი. აკუსტიკა) (1997)
**Город без окон. Вход* (ქართ: ქალაქი ფანჯრების გარეშე. შესასვლელი) (2004)
**Город без окон. Выход* (ქართ: ქალაქი ფანჯრების გარეშე. გასასვლელი) (2004)
**Международный фестиваль „Рок над Волгой“* (ფესტივალის „როკი ვოლგაზე“ ჩანაწერი) (2011)
### კომპილაციები 
* *Легенды русского рока. ДДТ, часть 1* (ქართ: რუსული როკის ლეგენდები. ДДТ, ნაწილი 1) (1999)
**Grand Collection, ДДТ* (2004) 
**Гляди пешком* (ქართ: ქვეითად უყურე) (2005)
**Легенды русского рока. ДДТ, часть 2* (ქართ: რუსული როკის ლეგენდები. ДДТ, ნაწილი 2) (2005)
* *Family CD1* (ქართ: ოჯახი, დისკი 1) (2006)
**Family CD2* (ქართ: ოჯახი, დისკი 2) (2006)
* *Не стреляй!* (ქართ: არ ისროლო!) (2008)

### სინგლები 
**Это всё...* (ქართ: დასრულდა) (1995)
**Одноразовая жизнь* (ქართ: ერთჯერადი ცხოვრება) (1998)
**Мир номер ноль* (ქართ: მსოფლიო ნომერი ნოლი) (1998)

### იური შევჩუკის სოლო-ალბომები 
**Я уезжаю* (ქართ: მივდივარ) (1982)
**Череповецкий магнитоальбом* (ქართ: ჩერეპოვეცკში ჩაწერილი მაგნიტური ფირი) (1983)
**Москва. Жара* (ქართ: მოსკოვი. სიცხე) (1985)
**Кочегарка* (1985) (ქართ: საცეცხლფარეშო) (1995)
**Два концерта. Акустика* (1998) (ქართ: ორი კონცერტი. აკუსტიკა) (2001)
**L’Echoppe* (ქართ: ფარდული) (2008)

## რესურსები ინტერნეტში 
* ოფიციალური საიტი
* არაოფიციალური საიტი 
* ჯგუფის სიმღერების ტექსტები 
* ჯგუფის ისტორია
* DDT იმპერია - სამოყვარულო საიტი 

კატეგორია:რუსული როკ-ჯგუფები
კატეგორია:1980 წელს ჩამოყალიბებული ჯგუფები
იენ მაკ-კელენი

**სერ იენ მარი მაკ-კელენი** (; დ. 25 მაისი 1939, ბერნლი, ლანკაშირი, დიდი ბრიტანეთი) — ბრიტანელი მსახიობი, რომელიც ცნობილი გახდა შექსპირის დადგმებში შესრულებული როლებით. ასევე ცნობილია მის მიერ შესრულებული ორი როლი ჰოლივუდის მსხვილ კინოპროექტებში — მაგნეტო („იქს-ადამიანები“) და განდალფი („ბეჭდების მბრძანებელი“).

## რესურსები ინტერნეტში 
* ოფიციალური საიტი
* 

კატეგორია:დაბადებული 1939
კატეგორია:ინგლისელი მსახიობები
კატეგორია:დაბადებული 25 მაისი
კატეგორია:მსახიობები ანბანის მიხედვით
კატეგორია:ცოცხალი ადამიანები
ჯოზეფ ადისონი

**ჯოზეფ ადისონი** (; დ. 1 მაისი, 1672 — გ. 17 ივნისი, 1719) — ინგლისელი მწერალი, მორალისტი, სახელმწიფო მოღვაწე, ირლანდიის მეფისნაცვლის მდივანი. წერდა ყოფით-ოჯახურ თემებზე. გამოსცა ჟურნალები.

## რესურსები ინტერნეტში
* 
* 
* 
* Joseph Addison Seminar 
* Joseph Addison's Grave, Westminster Abbey
* Quotations Book – Joseph Addison 
* The Bow and Grimace: International journal inspired by Addisons Spectator no. 69
* Cato (A Tragedy in Five Acts) (1713)
* Essays by Joseph Addison at Quotidiana.org

## სქოლიო
კატეგორია:ინგლისელი მწერლები
კატეგორია:დაბადებული 1672
კატეგორია:გარდაცვლილი 1719
კორდილიერა-დე-ტალამანკა

**კორდილიერა-დე-ტალამანკა** – მთიანი ქედი სამხრეთ ამერიკაში. მდებარეობს კოსტა-რიკისა და პანამის საზღვარზე. ტერიტორიის უდიდესი ნაწილი შედის ლა-ამისტადის საერთაშორისო პარკში, რომელიც ასევე ზემოთაღნიშნულ ქვეყნების საზღვარზეა განთავსებული. უმაღლესი მწვერვალია სერო-ჩირიპო (3 819 მ.). 

[thumb|center|750px|კორდილიერა-დე-ტალამანკა, ცენტრში [სერო-ჩირიპო]] 

## რესურსები ინტერნეტში
*Talamanca Range-La Amistad Reserves and National Park 

კატეგორია:პანამის გეოგრაფია
კატეგორია:კოსტა-რიკის გეოგრაფია
არქიტექტურული გეგმარი

.]]
**არქიტექტურული გეგმარი**, *არქიტექტურული პროექტი*, არის არქიტექტურული საქმიანობის შედეგად დოკუმენტურად დაფიქსირებული არქიტექტორის ჩანაფიქრი - არქიტექტურული ნახაზების ერთობლიობა, სადაც ჩამოყალიბებულია არქიტექტურული ობიექტის სტრუქტურა და მოცულობით-სივრცითი დაგეგმარების პრინციპი, რომელიც ნორმატიული და სახელმძღვანელო დოკუმენტების მოთხოვნათა შესაბამისად კომპლექსურად წყვეტს ქალაქთმშენებლობით, მხატვრულ-ესთეტიკურ, ფუნქციურ და ტექნიკურ საკითხებს. არქიტექტურული საქმიანობის შესახებ საქართველოს კანონის თანახმად, აღნიშნული წარმოადგენს საავტორო უფლების ობიექტს და არ საჭიროებს ლიცენზირებას.

არქიტექტურული გეგმარი არის შემადგენელი და საფუძველი სამშენებლო გეგმარისა და დოკუმენტისა, რომლის საფუძველზეც ხორციელდება მშენებლობა. არქიტექტურული გეგმარი არის ერთ-ერთი საფუძველი მშენებლობის ნებართვის გაცემისა. აღნიშნულ პროცესში ის შეიძლება საჭიროებდეს შეთანხმებას შესაბამის ადმინისტრაციულ ორგანოებთან.

გეგმარი შეიძლება იყოს: ესკიზური და დეტალური (მუშა). როგორც წესი შედგება შემდეგი ნახაზებისგან:

* სიტუაციური გეგმა;
* გენერალური გეგმა;
* ყველა სართულის გეგმა;
* ფასადის გეგმა;
* ჭრილი;

[thumb|200px|[კონცერტგებაუს პროექტი, ავტორი: ა. ლ. ვან გენდტი. ამსტერდამი 1888 წელი, ნიდერლანდები.]]

ასევე საჭიროებისამებრ შეიძლება შეიცავდეს: განმარტებით ბარათს, სხვადასხვა კვანძების ნახაზებს, შემადგენელი არქიტექტურული ელემენტების დეტალურ ნახაზებს, აქსონომეტრიულ ნახაზებს/ჩანახატებს და ა. შ. არქიტექტურული პროექტები იქმნება როგორც ხელით (ფანქრების, ტუშების, სახაზავების დახმარებით), ისე კომპიუტერული გრაფიკის მეშვეობით.

## ლიტერატურა 
* **მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში** : 3000 სიტყვა / შემდგ.: მ. გუჯაბიძე, დ. ჯინჭარაძე ; სამეც. რედ.: მ. ნიკოლაიშვილი, გ. მეფარიშვილი ; არქიტ. და მშენ. საქმ. კომ-ტი. - თბ., 1995. - 192გვ. ; 20სმ.

## სქოლიო
კატეგორია:არქიტექტურა
პორტობელო (პანამა)

**პორტობელო** () — საპორტო ქალაქი პანამაში, კოლონის პროვინციაში. ქალაქი მდებარეობს პანამის ყელის ჩრდილოეთ ნაწილში. 

ქალაქი დააარსა ესპანელმა მკვლევარმა ფრანსისკო ველარდე ი მერკადომ 1597  წელს.  XVI-XVIII საუკუნეებში იყო ვერცხლის მთავარი საექსპორტო პორტი ახალი გრანადიდან ესპანეთში. 

ამჟამად პორტობელო არის უსიცოცხლო ქალაქი, სადაც 3 000-მდე ადამიანი-ღა ცხოვრობს.  1980 წელს ქალაქის ისტორიული ნაწილი და მის ახლოს მდებარე სან-ლორენსოს ციხესიმაგრე შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*2009 Festival de Diablos y Congos (in Spanish) , Portobelo
*Devils' Dance celebration in Portobelo, Santiago and La Villa de Los Santos (in Spanish) 

კატეგორია:მსოფლიო მემკვიდრეობის ძეგლები პანამაში
კატეგორია:პანამის ქალაქები
პიმენ სალოსი

**პიმენ სალოსი** (დ. 1216 — გ. 1294) — ქართველი წმინდანი, მართლმადიდებელი ეკლესიის წმინდანი, ხსენების დღე არის ძველი სტილით 16 მარტი, ახალი სტილით - 29 მარტი.  

## ბიოგრაფია
აღიზარდა დავითგარეჯის მონასტერში. იგი ანტონ მესხთან ერთად მოღვაწეობდა. ბერებმა სალოსობის, მეფისა და ერის მხილების საოცრად დიდ და გაბედულ ღვაწლს წარმართებს შორის ქადაგებაც დაუმატეს. ჟამთააღმწერელი მოგვითხრობს, რომ წმინდა პიმენმა „ნათესავი ლეკთა წარმართობისაგან მოაქცია, რომელნი ჰგიან სარწმუნოებასა ქრისტესა“. მას ასევე გაუქრისტიანებია თუშნი და მთიელნი. 

მის შესახებ ანტონ კათალიკოზი სწერდა: „პიმენ სალოსი, ქრისტესთვის განკრთომილი, გონებით ბრძენი, ზეცით მომღები სიბრძნისა, მეფეთა დიდი, მამხილებელი ნათან ბრწყინვალე კაცი, ნეტარ დიდი სახელი, ზემო წერილის ვასილისთანა მზრახველი“. 

ქვეყანა კი ამ დროს საოცრად დაცემული და განადგურებული იყო: მონღოლთა შემოსევებით გამწარებულ მოსახლეობაში იმძლავრა ურწმუნოებამ, თვით წმინდა მეფე დემეტრე თავდადებულიც აღერია უწესობაში. კათოლიკოსმა ნიკოლოზმა მეფე დემეტრე ამხილა უსჯულოებაში. მეფის ურჩობამ კათოლიკოსი აიძულა, თავისი ნებით დაეთმო საპატრიარქო ტახტი და უბრალო განდეგილი ბერის ცხოვრებით ეცხოვრა. 

საღვთო მადლით გაბრწყინებულმა მამებმა პიმენმა და ანტონმა კარგად იცოდნენ, თუ მეფე და მთავრები შეინანებდნენ, შეინანებდა ხალხიც, და ამიტომ მათ ერზე ზრუნვა მეფის დამოძღვრითა და მხილებით დაიწყეს. „ქართლის ცხოვრებაში“ წერია, რომ წმინდა ბერები ამხელდნენ „მეფესა და ყოველსა ერსა, გარნა არარაჲ ისმინეს“.

ღვთის ნებითა და წმიდანთა ლოცვით აღსრულდა წმინდა პიმენ სალოსისა და ანტონი მესხის დიდი სურვილი — მეფე დემეტრემ არა მარტო თავისი უსჯულოება შეინანა, არამედ მოწამოებრივი სიკვდილით დაასრულა სიცოცხლე. ერი ფეხზე წამოდგა, მისთვის თავდადებული ბერები წმიდათა დასში შერაცხა და მათი ხსენება ერთად დააწესა.

## ბიბლიოგრაფია
# „სიტყვანი და ქადაგებანი“, ერთ წიგნად.
# „სარწმუნოების ნაყოფი“.
# „გრიგორი ღვთისმეტყველის წიგნი“.

## ლიტერატურა 
* „ქართული მწერლობა მეცამეტე საუკუნიდამ მეთექვსმეტე საუკუნემდე“, თბ., 1855, გვ. 3
* „ქართველ წმიდანთა ცხოვრებანი“, თბილისი, 2004 წ.

კატეგორია:XIII საუკუნის ქრისტიანი წმინდანები
კატეგორია:დაბადებული 1216
კატეგორია:გარდაცვლილი 1294
კატეგორია:ქართველი მწერლები
ფილოფე (ბერი)

**ფილოფეუსი** იგივე **ფილოფე** (, დ. 1465 — გ. 1542) — იღუმენი, იერლიზაროვის მონასტერში, რომელიც მდებარეობდა ფსოკოვში, XVI საუკუნეში. ფილოფე იყო „მესამე რომის“ იდეის ავტორი. მისი სიტყვებით: 

ამ იდეას უდიდესი მნიშვნელობა მიენიჭა, ამ დროს რუსეთის მმართველი იყო ვასილი III, რუსეთი ახალი გათავისუფლებული იყო მონღოლთა ბატონობისგან და სულ უფრო ძლიერდებოდა. „მესამე რომი“ ანუ მოსკოვი, თავს ყველა მართლმადიდებლის მფარველად აცხადებდა და ამ უკანასკნელთა იმედებიც გარკვეულწილად მოსკოვს დაუკავშირდა.

2009 წელს გავრცელდა ინფორმაცია, რომ არქეოლოგებმა მიაგნეს ფილოფეს საფლავს.

## სქოლიო 
კატეგორია:დაბადებული 1465
კატეგორია:გარდაცვლილი 1542
გლემ-მეტალი

**გლემ-მეტალი** (შინაარსით *მსუბუქი მეტალი*) — მძიმე მეტალის ქვეჟანრი, რომელიც ჩამოყალიბდა გვიანი 70-იანებისა და ადრეული 80-იანების მიჯნაზე აშშ-ში, კერძოდ კი ლოს-ანჯელესში. თავის თავში მოიცავს გლემ როკისა და მძიმე მეტალის ნაზავ მუსიკას. განსაკუთრებით პოპულარული იყო 1980-იან და ადრეულ 1990-იან წლებში.

## რესურსები ინტერნეტში 
* 80-იანების საუკეთესო მელოდიები *New York Post* 23 ოქტომბერი, 2008

კატეგორია:მძიმე მეტალის ჟანრები
ტრიპ-ჰოპი

**ტრიპ-ჰოპი** () — მუსიკალური ჟანრი, აგრეთვე ცნობილი როგორც **ბრისტოლური ჟღერადობა**. ეს ჟანრი წარმოიშვა 1990-იან წლებში, ელექტრონული მუსიკისგან, როდესაც მოხდა ჰიპ-ჰოპისა და ჰაუსის ჟანრების შეთავსება. ჟანრის მნიშვნელოვანი წარმომადგენლები არიან: Massive Attack, Portishead, DJ Shadow და ტრიკი.

## რესურსები ინტერნეტში
* 
* [ "Trip-Hop" Allmusic guide essay by Sean Cooper]

კატეგორია:ტრიპ-ჰოპი
კატეგორია:მუსიკის ჟანრები
გურკელი

**გურკელი** — სოფელი ახალციხის მუნიციპალიტეტში, აგარის ადმინისტრაციულ ერთეულში.

მდებარეობს მესხეთის ქედის სამხრეთით, მდინარე წინუბნისწყლის მარცხენა მხარეს, ზღვის დონიდან 1020 მ, ახალციხიდან 24 კმ. სოფლიდან 2 კმ-ზე, წინუბნისწყლის მარცხენა ნაპირზე არის მინერალური წყარო. XIII საუკუნეში გურკელი გურკლელების ფეოდალური სახლის საგვარეულო მამული იყო.

## ისტორია
გურკელის განაპირა ქედი ჩრდილოეთი მხრიდან გორანამოსახლარია, სადაც აღმოჩენილია წინაფეოდალური ხანის შავი და წითელი კერამიკა. გორის თხემი (50 მ × 25 მ ) ნაციხარს უკავია. ჩრდილოეთით, თხემის ბოლოს, მრგვალი კოშკისა თუ გალავნის გადაქცეული კედელია, სამხრეთით კი შემორჩენილია ოთხკუთხა კოშკის (5 მ × 6 მ ) ნანგრევი. გათლილი ლოდების წყობა რეგულარულია, ნაგებია ჰორიზონტალურად სიმაღლეზე დაყენებული ქვებითა და კირხსნარით. კედლის სისქე 2 მ. გალავნის შიგნით ნაგებობათა ბუდეები ჩანს, შესაძლოა აქ ეკლესიაც იყო.

გურკლისხევზე გადიოდა ერთ-ერთი გზა იმერეთისკენ, რომელიც ციხისჯვრის გავლით ხანისწყლის ხეობაში მიემართებოდა. გურკელის ციხისა და ხევის მფლობელნი XIII საუკუნეში იყვნენ გურკლელების საგვარეულოს წარმომადგენლები. „გურჯისტანის ვილაიეთის დიდი დავთრის“  მიხედვით, 1595 წელს სოფელი ახალციხის ლივის აწყურის ნაჰიეში შედიოდა და ცხრა კომლი ქრისტიანი (ღვინია მებოსტნის შვილი და მისი ორ ძმა, გოჩა ელიაძის ძე და მისი შვილი ბადური, მატია ასიმის ძე და მისი ძმა ართაშეზ, აზარგულ და მისი ძმა) ცხოვრობდა. მოჰყავდათ ხორბალი, ქერი, ჭვავი, ფეტვი, მუხუდო, ოსპი, სელის თესლი, კაკალი, ხილი. ჰქონდათ ბოსტნები; ჰყავდათ ცხვარი, ღორი, ფუტკარი; ჰქონიათ ერთი თვალი წისქვილი სრული წლით; იხდიდნენ წლიურ გადასახადს – 5000 ახჩას.

გურკელთან დაკავშირებული, ხევში უფრო ქვევით მდებარე წინუბანი, როგორც ჩანს, იყო ხეობის ცენტრის — გურკელის წინა უბანი, რომელიც შემდეგ ცალკე სოფლად იქცა. იქ ახლაც მოქმედი, ცხელი გოგირდოვანი აბანოა და ამჟამადაც ქართველები სახლობენ (უმეტესობა ხაშურიდანაა გადმოსახლებული).

სოფლის მახლობლად, დაახლ. 3 კმ-ზე, ბიეთის ეკლესიაა (XIV ს. II ნახ.).

## დემოგრაფია
2014 წლის აღწერის მონაცემებით სოფელში ცხოვრობს 155 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
ვილემსტადი

**ვილემსტადი** () — ყოფილი ნიდერლანდების ანტილის კუნძულების უმსხვილესი ქალაქი და დედაქალაქი. 2010 წელს ნიდერლანდების ანტილის კუნძულების დაშლის შემდეგ ნიდერლანდების სამეფოს კიურასაოს დედაქალაქი. 2013 წლის მონაცემებით სავარაუდო მოსახლეობა — 150 000 ადამიანი.

1997 წელს ქალაქის ისტორიული ზონა შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში
* კიურასაო 

კატეგორია:მსოფლიო მემკვიდრეობის ძეგლები ნიდერლანდებში
კატეგორია:ნიდერლანდების ქალაქები
კატეგორია:კიურასაოს ქალაქები
კატეგორია:კარიბის ზღვის აუზის ქვეყნების დედაქალაქები
აგარა (ახალციხის მუნიციპალიტეტი)

**აგარა** — სოფელი ახალციხის მუნიციპალიტეტში, თემის ცენტრი (სოფლები: აგარა, გურკელი, ზიკილია, საყუნეთი, წინუბანი). მდებარეობს მტკვრის მარცხენა მხარეს, ზღვის დონიდან 955 მ. სოფელში არის საბავშვო ბაღი.

## დემოგრაფია
2014 წლის აღწერის მონაცემებით სოფელში ცხოვრობს 348 ადამიანი.

## ისტორია 
სოფელი წყაროებში მოიხსენიება 1595 წლიდან. ის ნახსენებია გურჯისტანის ვილაიეთის დიდ დავთარში. ამ დროს სოფელი გაუკაცრიელებული იყო. 1870 წელს აგარაში სამი კომლი ცხოვრობდა.

## ლიტერატურა 
## სქოლიო
კატეგორია:ახალციხის მუნიციპალიტეტის სოფლები
ანდრიაწმინდა

**ანდრიაწმინდა** — სოფელი ახალციხის მუნიციპალიტეტში, თემის ცენტრი (სოფლები: ანდრიაწმინდა, ანდა). მდებარეობს მდინარე ურაველის მარცხნივ, ზღვის დონიდან 1320 მ. სოფელში დგას შუა საუკუნეების ეკლესია.

## ისტორია
წყაროებში პირველად მოიხსენიება XVI საუკუნეში. 1948 წლამდე შედიოდა ქისათიბის სასოფლო საბჭოში. 1948 წლიდან სოფელ ქისათიბის გაუქმების შემდეგ გახდა სასოფლო საბჭოს ცენტრი.

## დემოგრაფია
2014 წლის აღწერის მონაცემებით სოფელში ცხოვრობს 295 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
ზიკილია

**ზიკილია** — სოფელი საქართველოში, ახალციხის მუნიციპალიტეტის აგარის ადმინისტრაციულ ერთეულში (სამცხე-ჯავახეთის მხარე).

მდებარეობს მესხეთის ქედის სამხრეთ მთისწინეთში, მდინარე მტკვრის მარცხენა მხარეს, ზღვის დონიდან 940 მ-ზე, ქალაქ ახალციხიდან 16 კმ-ში.

## ისტორია 
ზიკილია მდებარეობს ისტორიულ სამცხეში. ოსმალური ხელისუფლების მიერ შედგენილი „გურჯისტანის ვილაიეთის დიდი დავთრის“ (1595) მიხედვით ზიკილია შედიოდა ახალციხის ლივის აწყურის ნაჰიეში. იქ ცხოვრობდა 11 კომლი (პაპუნა მახარებლისძე, ვარძელ გიორგისძე, ივანე გურამასძე, როსება მაზიასძე და სხვ.). ისინი მისდევდნენ მემინდვრეობას (ხორბალი, ქერი, ჭვავი, ფეტვი, მუხუდო, ოსპი, ცერცვი), მესაქონლეობას (ცხვარი, ღორი), მეხილეობას, მეფუტკრეობას, მოჰყავდათ სელის თესლი (ზეთისთვის) და იხდიდნენ გადასახადს 15 000 ახჩას. 1704–1705 წლების „ჩილდირის ეიალეთის ჯაბა დავთრის“ მიხედვით, ახალციხის ლივის აწყურის ნაჰიეს სოფ. ზიკილია ვინმე ჰუსეინის ზეამეთი (საკარგავი) იყო და მისი შემოსავალი ამ სოფლიდან 28 000 ახჩას უდრიდა. 

XVIII საუკუნის ქართველი სწავლული ვახუშტი ბატონიშვილი იხსენიებს ზიკილიას და მტკვრის მარცხენა შენაკად ზიკილიის ხევს. ვახუშტის მიხედვით XVIII საუკუნის პირველ წლებში ზიკილიაში მყოფ ქართლის მეფე გიორგი XI-ს ახალციხის ფაშამ ალყა შემოარტყა. დოლენჯი ხმალაძემ მეფე საბლით ჩამოუშვა ციხის ზღუდიდან. ზიკილიიდან წამოსულ მეფეს ქართლის დიდებულები დაეხმარნენ ტახტის ხელმეორედ დაკავებაში. 

1944 წელს ადგილობრივი მაჰმადიანი მოსახლეობის დეპორტაციის შემდეგ ზიკილიაში მოსახლეობა მოვიდა ქართლისა და იმერეთის სოფლებიდან. ამჟამად იქაურთა გვარებია: გაჩეჩილაძე, ინასარიძე, ახალკაცი, ჩერქეზია, შავთვალაძე, მიქაძე, აბაშიძე, სუხიაშვილი, კურტანიძე, ხარატიშვილი, ბლუაშვილი. 

ზიკილიის შუაგულში დგას 1897 წელს აგებული ქვის მეჩეთი. სოფლის დასავლეთით შემორჩენილია შუა საუკუნეების არქიტექტურული ძეგლი — ზიკილიის ქვაბები.

## დემოგრაფია
2014 წლის აღწერის მონაცემებით სოფელში ცხოვრობს 412 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
კატეგორია:გურჯისტანის ვილაიეთის დიდ დავთარში მოხსენიებული სოფლები
ანდა

**ანდა** — სოფელი ახალციხის მუნიციპალიტეტში, ანდრიაწმინდის თემში. მდებარეობს შავშეთის ქედის ჩრდილოეთით, მდინარე ლაშისღელის სათავეებთან, ზღვის დონიდან 1460 მ., ანდრიაწმინდიდან 2 კმ. წყაროებში პირველად მოიხსენიება XVI საუკუნის ბოლოდან.

## დემოგრაფია
2014 წლის აღწერის მონაცემებით სოფელში ცხოვრობს 74 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
La Carrera Panamericana

***La Carrera Panamericana*** — 1992 წლის ფილმი, რომელიც ასახავს მექსიკაში ჩატარებულ ტრადიციულ ავტორბოლა Carrera Panamericana-ს. ფილმში გამოიყენება ჯგუფ პინკ ფლოიდის მუსიკა, ხოლო ავტორბოლაში მონაწილეობენ მისი წევრები დეივიდ გილმორი და ნიკ მეისონი, მენეჯერ სტივ ო'რურკთან ერთად.

ფილმში გამოყენებული მუსიკალური თემების ნაწილი ეფუძნება პინკ ფლოიდის უკვე არსებულ მასალას, ხოლო ნაწილი სპეციალურად ფილმისთვის იქნა დაწერილი. ეს არის პირველი ჩანაწერები, შექმნილი მას შემდეგ, რაც რიჩარდ რაიტი კვლავ იქცა პინკ ფლოიდის სრულუფლებიან წევრად. რაიტი ამ კომპოზიციების თანაავტორიც არის, პირველად 1975 წლის ალბომის *Wish You Were Here* შემდეგ.

ალბომის საუნდტრეკი ცალკე არ გამოცემულა, მაგრამ კომპოზიციები შეტანილია ბუტლეგურ კრებულში *A Tree Full of Secrets*. ფილმი გამოსულია მხოლოდ ვიდეოკასეტის ფორმატში.

## სიმღერების სია 
;უკვე არსებული
* Signs of Life (გილმორი/ბობ ეზრინი)
* Yet Another Movie (გილმორი/პატრიკ ლეონარდი)
* Sorrow (გილმორი)
* One Slip (გილმორი/ფილ მანზანერა)
* Run Like Hell (საკონცერტო) (გილმორი/როჯერ უოტერსი)

;ახალი მასალა
* Country Theme (გილმორი)
* Small Theme (გილმორი)
* Big Theme (გილმორი)
* Carrera Slow Blues (გილმორი/რაიტი/მეისონი)
* Mexico '78 (გილმორი)
* Pan Am Shuffle (გილმორი/რაიტი/მეისონი)

## რესურსები ინტერნეტში 
* 

## სქოლიო 
კატეგორია:პინკ ფლოიდის ფილმები
კატეგორია:1992 წლის ფილმები
გიორგიწმინდა (ახალციხის მუნიციპალიტეტი)

**გიორგიწმინდა** — სოფელი ახალციხის მუნიციპალიტეტში (ფერსას ადმინისტრაციული ერთეული). 

მდებარეობს მდინარეების, წინუბნისწყლისა და წვერუკნისღელის წყალგამყოფის სამხრეთ-აღმოსავლეთით, ზღვის დონიდან 940 მ, ახალციხიდან 12 კმ, ფერსადან 1 კმ. გიორგიწმინდიდან ჩრდილო-დასავლეთით 3 კმ-ზე აქატის საბადოა. სოფლის მახლობლად დგას VIII–IX საუკუნეების წმინდა გიორგის ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 316 ადამიანი.

## გალერეა

ფაილი:Giorgitsminda 2.jpg|გიორგიწმინდის შესასვლელი

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
თისელი

**თისელი** — სოფელი ახალციხის მუნიციპალიტეტში, აწყურის თემში. მდებარეობს ოშორის მთის ჩრდილოეთით, მდინარე თისლის ზემოთში, ზღვის დონიდან 1200 მ, აწყურიდან 9 კმ.

სოფლის ტერიტორიაზე დგას XIV-XV საუკუნეების ეკლესია და ციხესიმაგრე.

## დემოგრაფია
2014 წლის აღწერის მონაცემებით სოფელში ცხოვრობს 147 ადამიანი.

## ძეგლები
*თისელის ღვთისმშობლის ეკლესია (გუმბათიანი)
*თისელის ღვთისმშობლის ეკლესია (დარბაზული)
*ციხის ნანგრევები
*ქამოქვაბულები

## ლიტერატურა
## რესურსები ინტერნეტში
*ინფორმაცია თისელის ძეგლების შესახებ

## სქოლიო
კატეგორია:ახალციხის მუნიციპალიტეტის სოფლები
ანი (ახალციხის მუნიციპალიტეტი)

**ანი** — სოფელი ახალციხის მუნიციპალიტეტში, ელიაწმინდის თემში. მდებარეობს მდინარე ლერწმანის ზემო დინებაში, ზღვის დონიდან 1480 მ. სოფელი წყაროებში მოიხსენიება XVI საუკუნიდან.

1949 წლის 2 აგვისტოს სოფელ ანის შეუერთდა ანის სასოფლო საბჭოს სოფელი ძირი.

## დემოგრაფია
2014 წლის აღწერის მონაცემებით სოფელში ცხოვრობს 348 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
ელიაწმინდა

**ელიაწმინდა** — სოფელი ახალციხის მუნიციპალიტეტში, ადმინისტრაციული ერთეულის ცენტრი (სოფლები: ელიაწმინდა, ანი, ჭვინთა). 

მდებარეობს ახალციხის ქვაბულში, მდ. ლერწიანის (ფოცხოვისწყლის მარცხენა შენაკადი) სათავეებთან, ზღვის დონიდან 1440 მ-ზე, ქალაქ ახალციხიდან 10 კმ-ის დაშორებით. 2014 წლის აღწერით სოფელში 116 მცხოვრებია.
## ისტორია
სოფელი ისტორიული სამცხის ნაწილია. სახელი უნდა მომდინარეობდეს წმინდა ელიას ეკლესიისგან, რომელიც იქ ადრე მდგარა. 1595 წლის „გურჯისტანის ვილაიეთის დიდ დავთარში“ ელიაწმინდა გაუკაცრიელებულ სოფლად მოიხსენიება. ამ დროს ის ახალციხის ლივის მზვარის ნაჰიეში შედიოდა. 1829 წელს ელიაწმინდა სამცხესთან ერთად რუსეთის იმპერიას შეუერთდა. 1870 წელს აქ 4 კომლი ცხოვრობდა. 1944 წელს სოფლის მუსულმანური მოსახლეობა შუა აზიაში გადაასახლეს. 1949 წელს სოფელ ელიაწმინდას შეუერთდა ელიაწმინდის სასოფლო საბჭოს სოფელი ყურთუბანი.  

ისტორიულ ძეგლთაგან სოფელში ერთიც არ გადარჩენილა. სოფლის ჩრდილოეთით ღრმა ტყიან ხეობაში, ქედის კეხზე, აღმართულია ერთნავიანი ეკლესია, რომელიც ცნობილია ბოწორისის სახელწოდებით.

## დემოგრაფია
2014 წლის აღწერის მონაცემებით სოფელში ცხოვრობს 116 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
ბოგა

**ბოგა** — სოფელი ახალციხის მუნიციპალიტეტში, სვირის თემში. მდებარეობს მდინარე წანისწყლის მარჯვნივ, ზღვის დონიდან 1300 მ. სოფელთან მდებარეობს ახალციხის აქატის საბადოები.

## დემოგრაფია
2014 წლის აღწერის მონაცემებით სოფელში ცხოვრობს 169 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
კამაგუეი

**კამაგუეი** () — ქალაქი და მუნიციპალიტეტი  კუბის ცენტრალურ ნაწილში, იგი მოსახლეობის მიხედვით მე-4 ქალაქია ქვეყანაში. კამაგუეის პროვინციის დედაქალაქი. ქალაქი დააარსეს კონკისტადორებმა დაახლოებით 1515 წელს და უწოდეს *მარია-დე-პუერტო-დელ-პრინსიპე*.  

2008 წლის ივლისში ქალაქის ისტორიული ცენტრი შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Camagüey, Cuba: Essays, monographs, legends, poems, images
* Madison-Camagüey Sister City Association 
* Links to sites offering Casa Particular in Camaguey 
* Camaguey City Map 
* Historic Centre of Camagüey by UNESCO

კატეგორია:მსოფლიო მემკვიდრეობის ძეგლები კუბაში
კატეგორია:კუბის ქალაქები
ტრინიდადი (კუბა)

**ტრინიდადი** () — ქალაქი კუბაში, კარიბის ზღვის სანაპიროზე.  

მოსახლეობა: 73 ათ. ადამიანი (2003).

დაარსდა 1514 წლის 23 დეკემბერს კონკისტადორ დიეგო ველასკეს დე კუელიარის მიერ. 

აქვს ქალაქი-მუზეუმის სტატუსი (სახლი და ეკლესია, აშენებული XVIII–XIX სს. მიჯნაზე).1988 წელს შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* mycubavisit.com , Online travel guide to Trinidad
* fotopedia.com , Selected photos of Trinidad
* opengalleries.org , Photos of Trinidad

კატეგორია:მსოფლიო მემკვიდრეობის ძეგლები კუბაში
კატეგორია:კუბის ქალაქები
მასტერბოი

**Masterboy** — გერმანული ევროდენს-ჯგუფი. მას 1990-იან წლებში ევროპაში, აზიაში, ოკეანიასა და სამხრეთ ამერიკაში დიდი პოპულარობა ჰქონდა. ჯგუფის ცნობილ სიმღერებს შორის არის „Everybody Needs Somebody“, „Feel The Heat Of The Night“  და „Is This The Love“.

## დისკოგრაფია 
### ალბომები 
* *Masterboy Family* (1991)
* *Feeling Alright* (1993)
* *Different Dreams* (1994)
* *Generation of Love* (1995)
* *Colours* (1996)
* *Best Of Masterboy* (2000)
* *US-Album* (2006)

### სინგლები 
* Dance To The Beat (1990)
* Shake It Up And Dance (1991)
* Keep On Dancing (1992)
* O-Oh Noche Del Amor (1992)
* Fall in Trance (1993)
* Everybody Needs Somebody (1993)
* I Got to Give It Up (1994)
* Feel the Heat of the Night (1994)
* Is This the Love (1994)
* Different Dreams (1995)
* Megamix (1995)
* Generation of Love (1995)
* Anybody (Movin'on) (1995)
* Land of Dreaming (1996)
* Mister Feeling (1996)
* Show Me Colours (1996)
* Just For You (1997)
* La Ola Hand In Hand (1997)
* Dancin' Forever (1998)
* Porque te vas (1999)
* I Like To Like It (2000)
* Feel The Heat 2000 (2000)
* Ride Like the Wind (2001)
* I Need a Lover Tonight (2002)
* Feel the Heat 2003 (2003)

## იხილეთ აგრეთვე 
* უიგფილდი
* Fun Factory
* დიჯეი ბობო
* Real McCoy
* Playahitty

## რესურსები ინტერნეტში 
* ფანების ოფიციალური საიტი 

კატეგორია:ევროდენს ჯგუფები
კატეგორია:1990 წელს ჩამოყალიბებული ჯგუფები
კატეგორია:გერმანული ჯგუფები
ტაკალიკ-აბახი

thumb|ტაკალიკ-აბახის ნანგრევები
right|thumb|სტელა № 5
**ტაკალიკ-აბახი** (კიჩეს ენაზე *Tak’alik A’baj*, „მტკიცე ქვა“)  — მაიას ცივილიზაციის არქეოლოგიური ძეგლი. მდებარეობს ელ-ასინტალის მუნიციპალიტეტში, რეტალულეუს დეპარტამენტში, გვატემალის სამხრეთ ნაწილში. მიეკუთვნება შუა წინაკლასიკურ  პერიოდს, ძვ. წ. VIII — II სს.

ქალაქის არქიტექტურა განიცდიდა ოლმეკების ძლიერ გავლენას, ამავე დროს შეინარჩუნა მაიას კულტურის დამახასიათებელი ნიშნები. იგი  ერთადერთი ძეგლია ცენტრალურ ამერიკაში, რომელსაც შემონახული აქვს ორივე კულტურის შტრიხები.

## რესურსები ინტერნეტში
* Historia y Galería de Fotos 
* ტაკალიკ-აბახის გათხრების შედეგი

კატეგორია:მაიას ქალაქები
კატეგორია:გვატემალის არქეოლოგიური ძეგლები
კატეგორია:ოლმეკები
Colours (მასტერბოის ალბომი)

***Colours***  — ჯგუფ მასტერბოის 1996 წლის სტუდიური ალბომი. მის ჩაწერაში მიიღო მონაწილეობა ჯგუფის ახალმა ვოკალისტმა, ლინდა როკომ, რომელიც მანამდე ჯგუფ Milli Vanilli-ს წევრი იყო. ალბომიდან განსაკუთრებული პოპულარობა წილად ხვდა ენერგიულ სინგლს Mister Feeling, რომლის გამოსვლა საზაფხულო სეზონს დაემთხვა. სინგლი გერმანულ ჩარტში #44 პოზიციაზე მოხვდა.

## სიმღერების სია
# Intro - 2:32 	
# Show Me Colours - 4:29 	
# Ocean Bizarre - 3:33 	
# La Ola (Hand In Hand) - 3:48 	
# Mister Feeling - 4:28 	
# I Want To Break Free - 3:25 	
#*Queen-ის სიმღერის ქავერ-ვერსია, ფრედი მერკურის ვოკალით
# Children Of The Night - 3:47 	
# Dreams Within A Dream - 5:33 	
# Just For You - 3:35 	
# Energy - 4:45 	
# Mister Feeling (Fresh Remix Maxi) - 6:06 	
# Outro - 0:12 	
# Baby Let It Be - 3:43
*ორიგინალური ვერსია შეტანილია ჯგუფის წინა ალბომში Generation of Love

## სქოლიო 
## რესურსები ინტერნეტში 
* ინფორმაცია საიტზე Discogs

კატეგორია:მასტერბოის ალბომები
კატეგორია:1996 წლის ალბომები
Hping

**hping** — სალვატორე სანფილიპოს მიერ შექმნილი პროგრამა ქსელის ანალიზისთვის. იგი მოქმედებს დამიზნულ პორტზე TCP პაკეტების გაგზავნით და მიღებული პაკეტების ანალიზით. მიღებული პაკეტების სახეობამ შესაძლოა ნათელი გახადოს ფაირვოლის წესები რომლებიც ძალაშია, დაბლოკილი, უარყოფილი ან დანებებული პაკეტების მეშვეობით.

## იხილეთ აგრეთვე 
*Nmap

## რესურსები ინტერნეტში 
*   
* Hping-ის ოფიციალური ვიკი   

კატეგორია:საინფორმატიკო უშიშროება
Scapy

**scapy** არის ქსელური პაკეტების მანიპულირების თავისუფალი პროგრამა, პითონში დაწერილი.

scapy-ს შეუძლია ქსელური ტრაფიკის თვალთვალი ლოკალურ ქსელში, პაკეტების შექმნა სხვადასხვა პროტოკოლების მხარდაჭერით,  ოპერაციული სისტემის დადგენა მათი TCP/IP-ს ანაბეჭდის ანალიზით, *traceroute*-ი, ქსელის ანალიზი (მას შეუძლია სხვადასხვა პროგრამის შენაცვლა: hping, nmap-ის 85% ფუნქციები, arpspoof, arp-sk, arping, tcpdump, ethereal, p0f, და სხვა).
## რესურსები ინტერნეტში 
*  Official site 
*  Documentation 
*  scapy / hping3 comparison 

კატეგორია:საინფორმატიკო უშიშროება
Visual Basic

**Visual Basic** (VB) — დაპროგრამების პოპულარული სისტემა, რომელიც საშუალებას იძლევა მარტივად და მოხერხებულად შეიქმნას ოპერაციული სისტემა Windows-ის პლატფორმაზე მომუშავე პროგრამები, ანუ, როგორც მათ უწოდებენ Windows-ის დანართები. მნიშვნელოვანია ის გარემოება, რომ ის თითქმის ნებისმიერი ხასიათის, მათ შორის ინტერნეტის შესაძლებლობების გამოყენების უნარის მქონე, დანართის შექმნის მძლავრი ინსტრუმენტული საშუალებაა.

Visual Basic-ის პროგრამული პროექტის მომზადება ხდება სპეციალურ გარემოში, რომელსაც VB-ის დაპროექტების გარემო ეწოდება. ის არის ეკრანული და დიალოგიური ფანჯრების, მენიუების, ინსტრუმენტების ზოლების ერთობლიობა და ემსახურება გრაფიკული ინტერფეისის შექმნას, პროგრამული კოდის შედგენას, პროგრამის გამართვას და შესრულებას.

პროგრამული პროდუქტის შექმნის პროცესს ხშირად დაპროექტებას უწოდებენ, ხოლო თავად დაპროგრამების ზემოაღნიშნულ ენას — დაპროექტების სისტემას.
ამგვარად, VB როგორც დაპროექტების სისტემა შეიცავს დაპროექტების ენას Visual Basic, პროგრამის ტრანსილაციისა და გამართვის საშუალებებს, სამუშაო გარემოს, რომელშიც გრაფიკული ინტერფეისი შეიქმნება და მოხდება პროგრამის შედგენა და შესრულება.

## რესურსები ინტერნეტში
*Visual Basic 6.0 Resource Center
*Visual Basic 6 Renewed to Run on Windows 8

კატეგორია:პროგრამირების ენები
კატეგორია:Microsoft
ძველი ჰავანა

**ძველი ჰავანა** () – კუბის დედაქალაქ ჰავანის ისტორიული ცენტრი. თავის ისტორიულ-კულტურულ ღირსშესანიშნაობებთან ერთად შედის იუნესკოს მსოფლიო მემკვიდრეობის ძეგლების სიაში. 

## ისტორია
პირველი დასახლება ჰავანის ტერიტორიაზე დაარსდა 1519 წელს ესპანელების მიერ.  

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Links to sites with casa particular and travel info on Old Havana 

კატეგორია:მსოფლიო მემკვიდრეობის ძეგლები კუბაში
თეოდორა თესალონიკელი

thumb|right|200px|თეოდორა თესალონიკელი
**თეოდორა თესალონიკელი** (გ. 892) — მართლმადიდებელი ეკლესიის წმინდანი, ხსენების დღე არის ძველი სტილით 5 აპრილი, ახალი სტილით - 18 აპრილი. 

ღირსი თეოდორა თესალონიკელი  ქრისტიანი მშობლების, ანტონის და ქრიზანთას შვილი იყო. სრულწლოვანებას მიღწეული თეოდორა გათხოვდა და ეყოლა ქალიშვილი. სარკინოზთა შემოსევის (823) შემდეგ ახალგაზრდა ცოლ-ქმარი თესალონიკში გადასახლდა. აქ ღირსმა თეოდორამ თავისი ქალიშვილი მონასტერში მიაბარა, ქმრის გარდაცვალების შემდეგ კი თვითონაც მონაზვნად აღიკვეცა.

წმინდანის მორჩილება, მარხვა და ლოცვა სათნო ეყო უფალს და თეოდორამ სასწაულთქმედების ნიჭი მიიღო. ღირსი დედა სასწაულებს ახდენდა სიკვდილის შემდეგაც. როდესაც მონასტრის იღუმენია გარდაიცვალა, მისი კუბოს დასვენება უნდოდათ ღირსი თეოდორას კუბოს გვერდით, ღირსმა დედამ ცოცხალივით გაიწია განზე კუბოსთან ერთად - სიკვდილის შემდეგაც მორჩილების მაგალითი აჩვენა.

## ლიტერატურა
* „წმიდანთა ცხოვრება“, ტომი II, თბილისი, 2001 წ.

## რესურსები ინტერნეტში 
* Житие Феодоры Солунской (перевод рукописи Московской синодальной библиотеки).
* Kurtz, Е. Des Klerikers Gregorios Bericht ueber Leben, Wunderthaten und Translation der hl. Theodora  von Thessalonich. St. Petersburg 1902  

კატეგორია:IX საუკუნის ქრისტიანი წმინდანები
კატეგორია:გარდაცვლილი 892
ერო ჰეინონენი

**ერო ჰეინონენი** (დ. 27 ნოემბერი, 1979, ჰელსინკი) — ფინელი ბას-გიტარისტი, ფინური როკ ჯგუფის რასმუსის წევრი. აგრეთვე პარალელურად მოღვაწეობს რეტრო როკ-ჯგუფში Hay and Stone.

## ბიოგრაფია
მიუხედავად იმისა რომ ერო ბავშვობიდანვე უკრავდა ჯგუფში რასმუსი მან დაამთავრა სიბელიუსის უმაღლესი სკოლა,იგი ჯგუფის საკმაოდ აქტიური წევრია უკრავს ბასზე და პარალელურად ერევა ვოკალში მას ჯგუფის სხვა წევრებისგან ჰყავს ცოლი და ერთი შვილი. მისი მოღვაწეობა არ შემოიფარგლება მხოლოდ რასმუსში იგი თავისუფალ დროს უკრავს ჯგუფში hey&stone 
1999-2004 წლებში კი უკრავდა ბენდში Korpi Ensemble რომელიც საკმაოდ პოპულარული პროექტი იყო. ერო ჰეინონენი არის რამდენიმე კომპოზიციის მუსიკის ავტორი

კატეგორია:ფინელი მომღერლები
კატეგორია:დაბადებული 1979
კატეგორია:დაბადებული 27 ნოემბერი
თეოდოსია ქალწული

**თეოდოსია ქალწული** –  მართლმადიდებელი ეკლესიის წმინდანი, ხსენების დღე არის ძველი სტილით 3 აპრილი, ახალი სტილით - 16 აპრილი. 

წმინდა მოწამე თეოდოსია ქალწული მოწამეობრივად აღესრულა 307  წელს. 29 მაისს ზეიმობენ მისი წმინდა ნაწილების გადასვენებას კონსტანტინოპოლში, შემდეგ კი - ვენეციაში.

ერთხელ, ქრისტიანთა დევნის დროს, ჩვიდმეტი წლის თეოდოსია სიკვდილმისჯილ ქრისტიანებთან მივიდა. წმინდა აღდგომის დღესასწაული იდგა, ქრისტიანები ღვთის სასუფეველზე საუბრობდნენ. წმინდა თეოდოსიამ მათ სთხოვა, ელოცათ მისთვის. დარაჯებმა შეიპყრეს გოგონა და მმართველ ურბანს მიჰგვარეს. ურბანმა თეოდოსიას უბრძანა, კერპებისთვის მსხვერპლი შეეწირა, რაზეც მან მტკიცე უარი განაცხადა. მაშინ ჯალათებმა სასტიკად აწამეს ნეტარი ქალწული. მოწამე დუმილით და გაცისკროვნებული სახით ითმენდა ტკივილებს. შემდეგ მას ლოდი შეაბეს ყელზე და ზღვაში გადააგდეს, ანგელოზებმა კი ქრისტეს სასძლო ნაპირზე უვნებლად გამოიყვანეს. გაცოფებულმა ჯალათებმა თეოდოსია მხეცებს მიუგდეს, მაგრამ მხეცებმა მხოლოდ წყლულები აულოკეს წმინდანს. ბოლოს ქრისტეს მოწამეს თავი მოჰკვეთეს.

მშობლებს, რომლებიც შვილს ევედრებოდნენ, დამორჩილებოდა წარმართებს, ღამით წმინდა თეოდოსია გამოეცხადა ნათელ სამოსელში, გვირგვინით შემკული, ჯვრით ხელში და უთხრა: „აი, როგორი დიდების წართმევა გინდოდათ ჩემთვის!“

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 307
Megaforce Records

**Megaforce Records** — ამერიკული ხმის ჩამწერი ლეიბლი, რომელიც დააარსეს ჯონი ზაზულამ (გ. 1 თებერვალი, 2022) და მისმა ცოლმა მარშამ (დ. 21 აპრილი, 1952 — გ. 10 იანვარი, 2021). ალბათ უკეთესად ცნობილია ჯგუფ მეტალიკას სადებიუტო ალბომის ''Kill 'Em All'' გამოშვებით. Megaforce Records იყო ძლიერი ძალა ბევრი უცნობი თრეშ მეტალ ჯგუფის გამოსაყვანად დღის შუქზე.

ძალიან ადრეულ 80-იანებში, ჯონი ზ (უფრო ასე იყო ცნობილი მეტალ წრეებში) და მარშა ძალიან პოპულარულები გახდნენ, როგორც მიწისქვეშეთის მუსიკალური ჩანაწერების მაღაზია, რომელიც სპეციალიზდებოდა იშვიათი და შეუმჩნეველი მეტალის იმპორტზე. ერთ დღისითაც ჯონი ზაზულას   ისეთი რამ შეემთხვა, რამაც სამუდამოდ შეცვალა მისი დამოკიდებულება მეტალისადმი. ეს იყო ადგილობრივი რკინიგზის არის ჯგუფ მეტალიკას დემო ჩანაწერი. ჯონი ზაზულა მოხიბლული დარჩა, მაშინვე დარეკა ჩანაწერზე მითითებულ ნომერზე და დატოვა შეტყობინება. გვიან იმავე საღამოს მას დაურეკა ჯგუფის დრამერმა ლარს ულრიხმა. ჯონი ზაზულა ერთდროულად ნიუ-ირკსა და ნიუ-ჯერსიში მრავალ მეტალ შოუებს უწყობდა ხელს.

Megaforce Records დაარსდა 1982 წელს მარტოხელა ადამიანის სახლში ოულდ ბრიჯის გარეუბანში, ნიუ-ჯერსი. ჯონი და მარშა ზაზულა ხელს უწყობდნენ ისეთი თრეშ მეტალ ჯგუფების განვითარებას, როგორებიცაა Anthrax, King's X, Merciful Fate, Ministry, Overkill, S.O.D. და Testament. 2001 წელს გადაიღალნენ კომპანიისგან და განაგრძეს საკუთარი დამოუკიდებელი ბიზნესის მართვა. Megaforce Records-ის დისტრიბუციას აშშ-ში Sony Music Entertainment ახორციელებს.

## კლიენტები 
### მეტალ შემსრულებლები 
* Anthrax
* Bad Brains
* Frehley's Comet
* Clutch
* Danzig
* Exciter
* Fozzy
* King's X
* Living Colour
* Lost Point
* Mercyful Fate
* Metallica
* Ministry
* M.O.D.
* Mushroomhead
* Overkill
* Skatenigs
* Stormtroopers of Death
* Testament

### არა-მეტალ შემსრულებლები 
* Asleep at the Wheel
* Black Crowes
* Disco Biscuits
* Warren Haynes
* Less Than Jake
* Meat Puppets
* Rose Hill Drive
* Third Eye Blind
* Wellwater Conspiracy

## რესურსები ინტერნეტში 
* 

კატეგორია:მუსიკალური ლეიბლები
Warner Bros. Records

**Warner Bros. Records Inc.** — ამერიკული ხმის ჩამწერი ლეიბლი. იგი არის საფუძველი ახლანდელი კორპორაციისა Warner Music Group და ამჟამად ოპერირებს როგორც ამ კორპორაციის სრულ მფლობელობაში არსებული შვილობილი კომპანია. საუბარში მას ხშირად მოიხსენიებენ როგორ უბრალოდ *უორნერსს* ან *ბანის*, გამომდინარე ლეიბლის ყოფილი ანიმაციური განყოფილების მშობელი Warner Bros. Pictures-ის მიერ *ბაგს ბანის* ანიმაციური ფილმების პროდიუსირებიდან.

## რესურსები ინტერნეტში 
* 

## სქოლიო
კატეგორია:მუსიკალური ლეიბლები
კატეგორია:Warner Music Group
Universal Music Group

**Universal Music Group**
(**UMG**) ხმის ჩამწერ ინდუსტრიაში უდიდესი ბიზნეს ჯგუფია ხმის ჩამწერი ლეიბლებების ოჯახიდან. შედის ხმის ჩამწერი ინდუსტრიის **დიდ ოთხეულში** ბაზარზე დიდი გავლენისა და გლობალური ოპერაციების სიმრავლის გამო. Universal Music Group მთლიანად ეკუთვნის ფრანგულ საერთაშორისო მედია კონგლომერატს Vivendi.

## რესურსები ინტერნეტში
* ოფიციალური საიტი
* UMG Corporate Page
* UMG History page
* 
* Universal Music Group Career Opportunities listed on EntertainmentCareers.net
*Universal Music Group publishing catalog at MusicBrainz

კატეგორია:მუსიკალური ლეიბლები
კატეგორია:Universal Music Group
TCP/IP ფენების ანაბეჭდის დადგენა

**TCP/IP ფენების ანაბეჭდის დადგენა** (ინგლისურად : TCP/IP stack fingerprinting ან OS fingerprinting) წარმოადგენს სხვადასხვა მეთოდს ქსელში შეერთებულ კომპიუტერის ოპერაციული სისტემის და მისი ვერსის დასადგენად, ამ კომპიუტერის გამოგზავნილი პაკეტების ანალიზით.

TCP/IP ფენების ანაბეჭდის დადგენა 2 ნაირად კეთდება :

* პასიურად, რაც ნიშნავს ოპერაციული სისტემის დადგენას მხოლოდ მიღებული პაკეტების ანალიზით, პაკეტების გაგზავნა არ ხდება.
* აქტიურად, ანუ შორეულ კომპიუტერს უგზავნით პაკეტებს და ველოდებით პასუხს (ან პასუხის არ არსებობას). მიღებული პაკეტი ზოგჯერ უცნაურად "გამოიყურება" რადგან სხვადასხვა ოპერაციული სისტემის TCP/IP ფენების იმპლემენტირების კოდი სხვადასხვანაირად რეაგირებს შეცდომების დროს.

ოპერაციული სისტემის დასადგენი რამდენიმე პროგრამა :

* აქტიურად : Nmap, xprobe, Scapy,
* პასიურად : p0f (TCP SYN პაკეტების გამოყენებით), Scapy, Ettercap, Netfilter ფაირვალი ლინუქსის ბირთვის 2.6.31 ვერსიიდან.

## რესურსები ინტერნეტში 
*  p0f v2 signature contribution page
*  SinFP OS Fingerprinting Tool
*  Remote OS detection via TCP/IP Stack FingerPrinting (2nd Generation)
*  Defeating TCP/IP Stack Fingerprinting
*  Strange Attractors and TCP/IP Sequence Number Analysis - One Year Later
*  Security Cloak - Mask against TCP/IP Fingerprinting in Windows
*  Sealing Wafter - Defend against OS Fingerprinting on OpenBSD
*  AutoScan Network - Network Monitoring and Management Tool 

კატეგორია:საინფორმატიკო უშიშროება
ვარსკვლავური ომები: კლონების ომები (2003 წლის ტელესერიალი)

„**ვარსკვლავური ომები: კლონების ომები**“ () — ემის და Annie-ს ჯილდოს მფლობელი ამერიკული ნახატი სატელეზიიო ანიმაციური სერიალი, რომელიც ტელეარხის Cartoon Network ეთერში 2003-2005 წლებში გადაიცემოდა.

ქრონოლოგიურად ამ სერიალში მოვლენები მიმდინარეობს ფილმების „კლონების შეტევა“ და „სითების შურისძიება“ მოვლენებს შორის. სერიალი შედგება 25 ეპიზოდისგან. მის წარმატებას მოჰყვა უფრო მასშტაბური პროექტი - პირველად ეთერში 2008 წელს გასული ამავე სახელწოდების 3D ანიმაციური სერიალი.

## სერიალის მიმოხილვა
## ეპიზოდები
### სეზონი 1 (2003)
პირველ სეზონში შედის 10 ეპიზოდი, ყოველი მათგანის ხანგრძლივობაა 3 წუთი. ეს ეპიზოდები გამოვიდა DVD-ზე, მეორე სეზონთან ერთად.

### სეზონი 2 (2004)
მეორე სეზონში შედის 10 ეპიზოდი, ყოველი მათგანის ხანგრძლივობაა 3 წუთი. ეს ეპიზოდები გამოვიდა DVD-ზე პირველ სეზონთან ერთად.

### სეზონი 3 (2005)
მესამე სეზონში შედის 5 ეპიზოდი, ყოველი მათგანის ხანგრძლივობაა 12 წუთი. ეს ეპიზოდები გამოვიდა ცალკე DVD-ზე.

## რესურსები ინტერნეტში
* 
* 
* 
* 

კლონების ომები
კატეგორია:Toonami
კატეგორია:2003 წელს დაწყებული ამერიკული ტელესერიალები
კატეგორია:2005 წელს დასრულებული ამერიკული ტელესერიალები
კატეგორია:2000-იანი წლების ამერიკული ანიმაციური ტელესერიალები
კატეგორია:2000-იანი წლების ამერიკული მინი-ტელესერიალები
კატეგორია:Cartoon Network-ის ორიგინალური პროგრამები
კატეგორია:Cartoon Network Studios-ის ტელესერიალები და პერსონაჟები
ვარსკვლავური ომები: კლონების ომები (2008 წლის ტელესერიალი)

„**ვარსკვლავური ომები: კლონების ომები**“ () — ამერიკული სამგანზომილებიანი სატელევიზიო ანიმაციური სერიალი, შექმნილი კომპანიების Lucasfilm Animation, Lucasfilm Animation Singapore და CGCG Inc, მიერ. სერიალი პირველად ეთერში გავიდა 2008 წლის 3 ოქტომბერს. მისი სიუჟეტი ეფუძნება ვარსკვლავური ომების გამოგონილი სამყაროს ისტორიას. მოქმედება მიმდინარეობს დაახლოებით იგივე პერიოდში, რაც 2003 წლის სერიალში ასახული მოვლენები, იავინის ბრძოლამდე 22-19 წლებში.

## ეპიზოდები 
სერიალის ყოველი ეპიზოდი საშუალოდ 22 წუთის ხანგრძლივობისაა. ყოველი სერია კლონური ომის სხვადასხვა ეპიზოდს აღწერს, ზოგი სერიები (2–3 ზედიზედ, ხანდახან ოთხიც კი) წარმოადგენენ ერთ სიუჟეტურ ხაზს. განსხვავებით 2003 წელს გამოსული სერიალისგან, ამ სერიალში 7 სეზონია, პირველი ოთხი სეზონი შედგება 22 ეპიზოდისგან, მე-5 სეზონი შედგება ოცი ეპიზოდისგან, მე-6 — ცამეტისგან და მე-7 — თორმეტი სერიისგან. სერიალის გამოშვება დაიწყო იმავე სახელობის ანიმაციური  ფილმით.

## პერსონაჟები 
ფილმებისგან განსხვავებით, სადაც უმთავრესი ყურადღება სკაიუოკერების ოჯახის წარმომადგენლებს ეთმობა, სერიალში ყურადღება გამახვილებულია მეორეხარისხოვან პერსონაჟებზეც (ჯედაებზე, სენატორებზე, კლონებზე და სეპარატისტებზეც კი).

## რესურსები ინტერნეტში
* 
* 
* 

## სქოლიო
კატეგორია:ვარსკვლავური ომების ანიმაციური ტელესერიალები
კატეგორია:2000-იანი წლების ამერიკული ანიმაციური ტელესერიალები
კატეგორია:2010-იანი წლების ამერიკული ანიმაციური ტელესერიალები
კატეგორია:2000-იანი წლების ამერიკული სამეცნიერო ფანტასტიკური ტელესერიალები
კატეგორია:2010-იანი წლების ამერიკული სამეცნიერო ფანტასტიკური ტელესერიალები
კატეგორია:2008 წელს დაწყებული ამერიკული ტელესერიალები
კატეგორია:2014 წელს დასრულებული ამერიკული ტელესერიალები
კატეგორია:Cartoon Network-ის ორიგინალური პროგრამები
კატეგორია:ამერიკული საბავშვო ანიმაციური ტელესერიალები
კატეგორია:ამერიკული საბავშვო ანიმაციური სათავგადასავლო ტელესერიალები
კატეგორია:ამერიკული საბავშვო ანიმაციური სამეცნიერო ფანტასტიკური ტელესერიალები
კატეგორია:Interquel-ის ტელესერიალები
კატეგორია:Netflix-ის ორიგინალური პროგრამები
კატეგორია:ტელესერიალები კოსმოსში მოგზაურობაზე
კატეგორია:ვარსკვლავური ომების ტელესერიალები
კატეგორია:Lucasfilm-ის ტელესერიალები
კატეგორია:Toonami
კატეგორია:ფილმებზე დაფუძნებული ტელესერიალები
Music for Nations

**Music for Nations** — დამოუკიდებელი ბრიტანული ხმის ჩამწერი ლეიბლი, რომელიც ძირითადად ორიენტირებული იყო როკ მუსიკასა და მეტალზე. Music for Nations იყო შვილობილი კომპანია უფრო დიდი კორპორაციისა Zomba Records, რომელიც თავის მხრივ ეკუთვნის BMG-ს. 2004 წელს ლეიბლი ოფიციალურად დაიხურა, მისმა კლიენტებმა კი მის მშობელ კომპანიასთან გააგრძელეს მუშაობა.

## რესურსები ინტერნეტში 
* Music For Nations Discogs.com-ზე.

კატეგორია:მუსიკალური ლეიბლები